钦定古今图书集成/理学汇编/学行典/第252卷 > 俞有良
## 钦定古今图书集成/理学汇编/学行典/第252卷 > 俞有良

按《宁波府志》：“俞有良，字慕池。存心坦易，人有过容之，
绝不与较。家居不甚富，而人有求者，辄与之，不责其
偿。至义所不当受，虽一缕一钱若浼焉。中年丧偶，遂
终身不娶。人或劝之续，则曰：‘吾有二子，可免不孝之
罪，何复娶也？惟留心耕读，课子督孙。享年八十卒。孙
廷瑞，登进士第’。”